A határozati javaslat elfogadásához

egyszerű többség szükséges!

**1.sz. Előterjesztés**

**HARC Község ÖnkormányzatA KÉPVISELŐ-TESTÜLETÉNEK**

2020. június 30. napján 17,30 órakor tartandó rendes, nyilvános ülésére

**Tárgy: Polgármester tájékoztatója a veszélyhelyzetben hozott döntésekről**

**Előterjesztő: Tóth Gábor** polgármester

**Előterjesztést készítette: Fehérné Makk Anita** igazgatási ügyintéző

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

A veszélyhelyzetben hozott döntések a <http://www.harc.hu/testuleti-ulesek.htm> és a <http://www.harc.hu/rendeletek.htm> oldalon elérhetőek.

**Veszélyhelyzetben hozott határozatok:**

* A 26/2020.(III.17.) határozat a Rendkívüli szünet elrendelésére vonatkozott a Harci Kincsesláda Óvoda és Mini Bölcsődében.
* A 27/2020.(III.17.) határozat a 2020. évi Közbeszerzési Tervre vonatkozott.
* A 28/2020.(III.31.) határozat a JETA-49-2019 azonosító számú „Harc Község konyhájának fejlesztése elnevezésű projekt kivitelezési feladatainak ellátására ajánlattételi eljárás kiírására vonatkozott.
* A 29/2020.(III.31.) határozat a JETA-49-2019 azonosító számú „Harc Község konyhájának fejlesztése elnevezésű projekt keretében „konyhatechnológiai eszközök beszerzése szállítási szerződés keretein belül” ajánlattételi eljárás kiírására vonatkozott.
* A 30/2020.(III.31.) határozat a házi segítségnyújtás intézményi térítési díjának megállapítására vonatkozott.
* A 31/2020.(III.31.) határozat a Magyar Falu Programban való részvételre vonatkozott. A pályázatok benyújtásra kerültek.
* A 32/2020. (IV.28.) határozat a Szekszárdi Rendőrkapitányság beszámolójának elfogadására vonatkozott.
* A 33/2020. (IV.28.) határozat a Tolna Megyei Katasztrófavédelmi Igazgatóság Szekszárdi Katasztrófavédelmi Kirendeltsége 2019. évi beszámolójának elfogadására vonatkozott.
* A 34/2020. (IV.28.) határozat a JETA-49-2019 azonosító számú projekt vonatkozásában, a megvalósításhoz kapcsolódó, konyhatechnológiai eszközök beszerzése tárgyú beszerzési eljárásban. A konyhatechnológiai eszközök beszerzési helye kiválasztásra került. Az eszközök megrendelésre kerültek.
* A 35/2020. (IV.28.) határozat a vendég étkezési térítési díj megállapítására vonatkozott.
* A 36/2020.(V.20.) határozat a Magyar Falu Program keretében „a Harci Kincsesláda Óvoda és Mini Bölcsőde fejlesztése-óvoda udvar fejlesztése” elnevezésű projekt kivitelezési feladatainak ellátására ajánlattételi eljárás kiírására vonatkozott.
* A 37/2020.(V.20.) határozat a Cikói Hulladékgazdálkodási Társulás társulási megállapodásának módosítására vonatkozott.
* A 38/2020.(V.20.) határozat a Harci Kincsesláda Óvoda és Mini Bölcsőde nyári zárva tartásának elfogadására vonatkozott.
* A 39/2020.(V.20.) határozat a JETA-49-2019 azonosító számon nyilvántartásba vett projekt keretében megvalósuló Harc Község Konyhájának fejlesztése kivitelezőjéről való döntésre vonatkozott. A kivitelező kiválasztása és a szerződéskötés megtörtént.
* A 40/2020.(V.29.) határozat a 2019. évi gyermekjóléti és gyermekvédelmi feladatok ellátásának értékelésére vonatkozott. Az értékelés a Tolna Megyei Kormányhivatalnak megküldésre került.
* A 41/2020.(V.29.) határozat a Magyar Falu Program keretében „a Harci Kincsesláda Óvoda és Mini Bölcsőde fejlesztése-óvoda udvar fejlesztése” elnevezésű projekt kivitelezőjéről való döntésre vonatkozott. A kivitelező kiválasztása megtörtént.
* A 42/2020.(V.29.) határozat a Kölesdi Közös Önkormányzati Hivatal 2019. évi költségvetésének módosítására vonatkozott.
* A 43/2020.(V.29.) határozat a Kölesdi Közös Önkormányzati Hivatal 2019. évi zárszámadásának elfogadására vonatkozott.
* A 44/2020.(V.29.) határozat a 2019. évi pénzmaradvány felosztására vonatkozott.
* A 45/2020.(VI.15.) határozat a belügyminiszter és a nemzetgazdasági miniszter által Magyarország 2020. évi központi költségvetéséről szóló 2019. évi LXXI. törvény 3. melléklet I. 6. pont és I. 9. pont szerinti önkormányzatok rendkívüli támogatására kiírt pályázaton való részvételre vonatkozott. A pályázat elkészítése és beadása folyamatban van.

**Veszélyhelyzetben hozott rendeletek:**

* A 3/2020. (IV.30.) A szociális ellátások helyi szabályozásáról szóló 5/2015. (III.1.) önkormányzati rendelet módosításáról

Kérem a Képviselőket, hogy a veszélyhelyzetben hozott döntésekről szóló tájékoztatást megtárgyalni, majd elfogadni szíveskedjenek.

Szükséges többség: egyszerű többség

*Határozati javaslat:*

 **…/2020. (VI.30.) önkormányzat határozat**

 **A veszélyhelyzetben hozott határozatok és rendeletek elfogadásáról**

Harc Község Önkormányzata Képviselő-testülete

a polgármester által a veszélyhelyzetben hozott határozatokról és rendeletekről szóló tájékoztatását további feladat-meghatározás nélkül elfogadja.

Felelős: Tóth Gábor polgármester

Határidő: azonnal

Határozatról értesül: Irattár

Harc, 2020. június 23. Tóth Gábor sk. polgármester